um frv. til l . um breyt . á Norðurlandasamningi um alþjóðleg einkamálaréttarákvæði um hjúskap , ættleiðingu og lögráð . Frá allsherjarnefnd . Nefndin hefur fjallað um málið og fengið á sinn fund Benedikt Bogason og Drífu Pálsdóttur frá dómsmálaráðuneyti . Þá bárust nefndinni umsagnir um málið frá Lögmannafélagi Íslands og fjölskylduþjónustu kirkjunnar . Með frumvarpinu er lagt til að heimilt verði að fullgilda samkomulag sem gert var 6. febrúar 2001 um breytingar á samningi milli Íslands , Danmerkur , Finnlands , Noregs og Svíþjóðar um alþjóðleg einkamálaréttarákvæði um hjúskap , ættleiðingu og lögráð sem undirritaður var í Stokkhólmi 6. febrúar 1931 . Ástæður breytinganna eru annars vegar að samræma norrænan sifjarétt og hins vegar að viðhalda norrænni réttareiningu á þessu sviði . Mælir nefndin með því að frumvarpið verði samþykkt óbreytt . Kolbrún Halldórsdóttir , sem sat fund nefndarinnar sem áheyrnarfulltrúi , er samþykk afgreiðslu málsins . Jónína Bjartmarz , Lúðvík Bergvinsson og Ólafur Örn Haraldsson voru fjarverandi við afgreiðslu málsins .